Rīgā, 10.08.2020. Nr. 1-2/113

|  |
| --- |
| **Par Eiropas Padomes ģenerālsekretariāta konkursa “Eiropas Padomes Ainavas balva” septītās sesijas nacionālās atlases nolikuma un vērtēšanas komisijas apstiprināšanu** |

Lai nodrošinātu Eiropas Padomes ģenerālsekretariāta konkursa “Eiropas Padomes Ainavas balva” (turpmāk – Konkurss) septītās sesijas nacionālo atlasi un nodrošinātu Latvijas pretendenta izvirzīšanu dalībai Konkursā, pamatojoties uz Ministru kabineta 2011. gada 29. marta noteikumu Nr. 233 “Vides aizsardzības un reģionālās attīstības ministrijas nolikums” 16. punktu un Eiropas Padomes 2000. gada 20.oktobra Eiropas ainavu konvencijas 11. pantu:

1. Apstiprināt Konkursa nacionālās atlases (turpmāk – atlase) nolikumu (pielikumā).
2. Lai izvērtētu atlases pieteikumus un pieņemtu lēmumu par Latvijas pārstāvi, kas atlases rezultātā tiks virzīts dalībai Konkursā, apstiprināt vērtēšanas komisiju (turpmāk – komisija) šādā sastāvā:

|  |  |
| --- | --- |
| 2.1. Komisijas vadītāja: | |
| **Kristīne Kedo** | Vides aizsardzības un reģionālās attīstības ministrijas Telpiskās plānošanas un zemes pārvaldības departamenta Telpiskās plānošanas politikas nodaļas vadītāja. |
| 2.2. Komisijas locekļi: | |
| **Gunta Bāra** | Zemkopības ministrijas Lauku attīstības atbalsta departamenta Lauku attīstības fondu atbalsta nodaļas vecākā referente; |
| **Iveta Dubrovska** | Latgales plānošanas reģiona Sabiedriskā transporta plānošanas nodaļas vadītāja; |
| **Ingūna Jekale** | Nacionālā kultūras mantojuma pārvaldes Arhitektūras un mākslas daļas eksperte pilsētplānošanā; |
| **Dace Laiva** | Vidzemes plānošanas reģiona projektu eksperte, Vidzemes kultūras programmas koordinatore; |
| **Indra Murziņa** | Kurzemes plānošanas reģiona telpiskās attīstības plānotāja; |
| **Natālija Ņitavska** | Latvijas Ainavu arhitektu asociācijas pārstāve, Latvijas Lauksaimniecības universitātes Vides un būvzinātņu fakultātes Ainavu arhitektūras un plānošanas katedras profesore; |
| **Mairita Pauliņa** | Zemgales plānošanas reģiona uzņemējdarbības centra vadītāja; |
| **Ivita Peipiņa** | Latvijas Pašvaldību savienības padomniece reģionālās attīstības jautājumos; |
| **Sabīne Skudra** | Rīgas plānošanas reģiona telpiskās plānošanas speciāliste; |
| **Andrejs Svilāns** | Dabas aizsardzības pārvaldes ģenerāldirektors; |
| **Daiga Veinberga** | Latvijas Arhitektu savienības pārstāve, Salaspils novada ainavu arhitekte. |

1. Noteikt komisijas vadītājai tiesības pieaicināt valsts un pašvaldību institūciju un nevalstisko organizāciju ekspertus, ja tas nepieciešams atlases īstenošanai.
2. Uzdot Telpiskās plānošanas un zemes pārraudzības departamentam veikt atlases sekretariāta funkcijas, organizēt komisijas darbu un uzglabāt ar to saistīto dokumentāciju.
3. Rīkojuma izpildes kontroli veikt valsts sekretāra vietniecei reģionālās attīstības jautājumos Ilzei Ošai.
4. Atzīt par spēku zaudējušu Vides aizsardzības un reģionālās attīstības ministrijas 2018. gada 28. februāra rīkojumu Nr. 1-2/33 “Par Eiropas padomes ģenerālsekretariāta konkursa “Eiropas Padomes Ainavas balva” sestās sesijas nacionālās atlases nolikuma apstiprināšanu”.

Pielikumā: Konkursa septītās sesijas nacionālās atlases nolikums uz 15 lapām (datne: EP Ainavas balva\_nolikums\_07082020).

Valsts sekretārs Edvīns Balševics

Izsūtīt: lietā, valsts sekretāram, valsts sekretāra vietniekam reģionālās attīstības jautājumos, Koordinācijas departamentam, komisijas locekļiem.

Granta 67026553

[Dace.Granta@varam.gov.lv](mailto:Dace.Granta@varam.gov.lv)

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU